જ્યારે ઘોડેસવાર તરીકે તે એટલો તો પાવરધો હતો કે એક ઇંગ્લિશ કન્યા એકાએક તેનાથી મોહીત બની કે જે એક કલાક બાદ અન્ય પુરુષ સાથે પરણવાની હતી તે વિચાર માંડીવાળી તેણે આ કુશળ ઘોડે સવાર સાથે લગ્ન કરી લઈ સૌ કોઈ માટે આશ્ચર્ય સર્જ્યુ હતું. આ જોન મેડ કાફે એટલે પાકા રસ્તા તૈયાર કરવામાં ભાંગેલા પથ્થરોનો ઉપયોગ કરવાનો પ્રારંભ કરનાર વિશ્વભરનો પ્રથમ વ્યક્તિ જેના કારણે સમગ્ર વિશ્વમાં કરોડો માઈલનાં આપણે પાકા રસ્તા તૈયાર કરી શક્યા છીએ. આવી કુશળતા તે કઈ રીતે મેળવી શકયો હશે ! એકાએક આવેલા અંધત્વના કારણે તેના પરિવારે સમાજથી ડરીને પોતાના જ બાળકનો ત્યાગ કર્યો હતો, છતાં કોઇ સંવેદનશીલ વ્યક્તિત્વના કારણે ઈશ્વરની કૃપાથી તેનું ઘડતર અને ચણતર થયું તેના કારણે આ શક્ય બન્યું હોય તેમ કહી શકાય. વિશ્વમાં આવી અનેક પ્રતિભાઓને આ પ્રકારની સંવેદના જન્મ આપી શકે. જરૂર હોય છે – શુદ્ધ હૃદયથી આવી વ્યક્તિઓને સ્વીકારી તેમના પ્રત્યે સંવેદના દાખવવાની. સંવેદનારૂપી સરિતા જ્યાં પણ વહે છે ત્યાં વિકાસની લીલોતરી છવાઈ જાય છે.